**OBEC ŠEMŠA informuje, že vláda SR vyhlásila dňa 15. marca 2020 núdzový stav podľa čl.5 ústavného zákona č. 227/2002 Z.z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov, na uloženie pracovnej povinnosti na zabezpečenie výkonu zdravotnej starostlivosti a zakázanie uplatňovania práva na štrajk niektorým pracovníkom.**

**OBEC ŠEMŠA informuje, že s účinnosťou od 16.3.2020 od 6,00 hod.**

- uzatvárajú sa všetky maloobchodné prevádzky a všetky prevádzky poskytujúce služby okrem predajní potravín, lekární, predajní drogérie, čerpacích staníc, predajní novín a tlačovín, predajní s krmivom pre zvieratá, prevádzok telekomunikačných operátorov, verejného stravovania, pôšt, bankových a poisťovacích služieb, prevádzok e-shopov, na 14 dní,

- zakazuje sa prítomnosť verejnosti na 14 dní v prevádzkach verejného stravovania - iba výdajne stravy cez okienko,

-  **materská škola zostáva zatvorená od 16.3. - 27.3.2020**

- zatvorený zostáva aj areál  materskej školy, detské ihriská

-žiadame rodičov, aby dohliadli na svoje deti, aby sa zbytočne počas voľna  nezhromažďovali v skupinkách a hromadne sa  nenavštevovali

**- všetky osoby, ktoré sa skupinovo od 16. marca 2020 vrátia z postihnutých oblastí zahraničia, sa nariaďuje izolácia v zariadeniach určených MV SR, a to na dobu 14 dní – nerešpektovanie opatrenia je priestupkom na úseku verejného zdravotníctva – pokuta 1659,00 €**

- naďalej **platí zákaz**návštev v domovoch sociálnych služieb, domovoch dôchodcov, v nemocniciach

- naďalej platí zákaz organizovania hromadných kultúrnych, spoločenských, športových i iných akcií

-**obecný úrad bude od 16.marca 2020 pre verejnosť zatvorený, vybavovať svoje záležitosti je potrebné telefonicky 055/6970190, 0556970205 , alebo poštou, alebo elektronicky :** **obecsemsa@mail.t-****com.sk**

- pokiaľ  nemusíte súrne chodiť na úrady, tak nechoďte, úrady verejnej a štátnej správy obmedzujú otváracie hodiny, preto si overte situáciu telefonicky, resp. emailom,

- žiadame obchodné prevádzky v obci o zvýšenú dezinfekciu priestorov, nákupných košíkov

 – občanov prosíme používať ochranné rúška na verejnosti, aby tak chránili seba aj svojich blízkych,

- taktiež odporúčame sledovať aktuálne usmernenia ministerstva zdravotníctva a hlavného hygienika – aktuálne informácie nájdete na stránke obce.

**Vážení občania, máme pred sebou zložité obdobie, preventívnymi opatreniami vieme urobiť veľa, veľa však závisí aj od našej disciplíny, je potrebné k danej situácii a opatreniam pristupovať zodpovedne, ak nemusíme,  prosím zbytočne necestujme, prosím dodržiavajme zásady hygieny. Želáme si, aby sme danú situáciu spoločne v pokoji a bez vážnych následkov zvládli.**